Diari Oficial de la Generalitat Valenciana


Sumari del DOGV 9599, del 19-05-2023 (2023/5113)

RESOLUCIÓ de 28 d'abril de 2023, del director general de Medi Natural i d'Avaluació Ambiental, per la qual s'ordena la publicació de la dispositiva de la Sentència número 288/2021, de 15 de juny, de 2021, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5113


Data del document
:   28-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Conselleria d'Agricultura, Medi Ambient, Canvi Climàtic i Desenvolupament Rural
    * legislació

RESOLUCIÓ de 28 d'abril de 2023, del director general de Medi Natural i d'Avaluació Ambiental, per la qual s'ordena la publicació de la dispositiva de la Sentència número 288/2021, de 15 de juny, de 2021, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana. [2023/5113]  
  
En data 15 de juny de 2021 dicta sentència la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en el recurs número 3/2019, interposat per Colinas Golf Residencial, SL, Colinas Green Golf, SL, GMP Nueva Residencial, SA, contra el Decret 190/2018, de 19 d'octubre, del Consell, pel qual es declara paisatge protegit la serra Escalona i el seu entorn (DOGV 8413, 30.10.2018).  
Com a conseqüència de l'execució de la sentència esmentada i de la dispositiva que es reprodueix, es procedeix a l'exclusió del sòl inclòs en el programa d'actuació urbanística núm. 21 d'Orihuela (Alacant) de l'àmbit territorial del paisatge protegit, que afecta, per una banda, a la delimitació del paisatge protegit serra d'Escalona i el seu entorn (continguda en els annexos I i II del Decret 190/2018) i, per altra, a la superfície en hectàrees, especificada en l'article 2 del Decret 190/2018, de 19 d'octubre, pel qual es declara paisatge protegit la serra d'Escalona i el seu entorn, ja que l'anul·lació parcial d'aquest decret suposa una disminució de la superfície del paisatge protegit serra d'Escalona; la redacció de l'article 2 queda com s'exposa a continuació:  
  
  
«Article 2. Àmbit territorial  
El paisatge protegit serra Escalona i el seu entorn, amb una superfície de 10.614,35 hectàrees, que inclou, territorialment, els termes municipals d'Orihuela, Pilar de la Horadada i San Miguel de Salinas, i la seua delimitació descriptiva i gràfica figura en els annexos I i II d'aquest decret.»  
Així mateix, per a l'execució d'aquesta sentència resulta procedent la publicació de la delimitació nova (afectada l'anterior per l'anul·lació parcial), que està representada, a continuació, com a annexos I i II.  
  
A l'empara del que s'estableix en els articles 118 de la Constitució Espanyola, 17.2 de la Llei orgànica 6/1985, d'1 de juliol, del poder judicial, i 103 i següents de la Llei 29/1988, de 13 de juliol, reguladora de la jurisdicció contenciosa administrativa, és procedent portar a efecte el que es disposa en la precitada sentència, per la qual cosa, de conformitat amb l'article 127 del Decret 105/2019, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, resolc:  
Ordenar la publicació de la dispositiva de la Sentència número 288/2021, de 15 de juny, de 2021, del Tribunal Superior de Justícia de la Comunitat Valenciana, Sala Contenciosa Administrativa, Secció Primera, en el recurs número 3/2019, interposat per Colinas Golf Residencial, SL, Colinas Green Golf, SL, GMP Nueva Residencial, SA, contra el Decret 190/2018, de 19 d'octubre, del Consell, pel qual es declara paisatge protegit la serra Escalona i el seu entorn; la part dispositiva d'aquest diu:  
  
«Decidim:  
Estimar el recurs plantejat per Colinas Golf Residencial, SL, Colinas Green Golf, SL, GMP Nueva Residencial, SA, contra el Decret 190/2018, de 19 d'octubre, del Consell, pel qual es declara paisatge protegit la serra Escalona i el seu entorn (DOGV 8413, 30.10.2018). S'anul·la el decret impugnat, solament, quant als sòls inclosos en el programa d'actuació urbanística número 21 d'Orihuela que hauran de ser exclosos. S'imposen les costes a la part demandada, solidàriament, i a parts iguals, es limiten a 1.800 € per tots els conceptes.»  
  
  
València, 28 d'abril de 2023.- El director general de Medi Natural i d'Avaluació Ambiental: Julio Ramón Gómez Vivó.